**NÁRODNÁ RADA SLOVENSKEJ REPUBLIKY**

**III. volebné obdobie**

Na rokovanie

Národnej rady Slovenskej republiky Číslo: ........../2004

**N á v r h**

**skupiny poslancov Národnej rady Slovenskej republiky**

**na vydanie**

**zákona, ktorým sa mení a dopĺňa zákon č. 608/2003 Z. z. Národnej rady Slovenskej republiky o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov z 3. decembra 2003.**

Návrh uznesenia:

Národná rada Slovenskej republiky

schvaľuje

návrh skupiny poslancov na vydanie zákona, ktorým dopĺňa zákon Národnej rady Slovenskej republiky č. 608/2003 Z. z. Národnej rady Slovenskej republiky o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov z 3. decembra 2003.

Predkladajú:

Branislav Opaternýv.r.

Ivan Šimko v.r.

Bratislava január 2004

# **NÁRODNÁ RADA SLOVENSKEJ REPUBLIKY**

|  |
| --- |
| III. volebné obdobie |

# 

# **NÁVRH POSLANCOV NR SR**

# **BRANISLAVA OPATERNÉHO A IVANA ŠIMKA**

**Z á k o n**

**z ............... 2004,**

**ktorým sa mení a  dopĺňa zákon č. 608/2003 Z. z.**

**Národnej rady Slovenskej republiky o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov**

**v znení neskorších predpisov**

z 3. decembra 2003

Národná rada Slovenskej republiky sa uzniesla na tomto zákone:

**Čl. I.**

Zákon o štátnej správe v školstve a školskej samospráve a o zmene a doplnení niektorých zákonov sa mení a dopĺňa takto:

1. V § 3 odsek 2 znie:

(2) Krajský stavebný úrad riadi a za jeho činnosť zodpovedá prednosta, ktorého vymenúva a odvoláva minister výstavby a regionálneho rozvoja Slovenskej republiky.

# **Čl. IV.**

Tento zákon nadobúda účinnosť 1. marca 2004.

Dôvodová správa

Všeobecná časť

Uznesením č. 645 z 3. decembra 2003 Národná rada Slovenskej republiky schválila vládny návrh zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, s pozmeňujúcimi a doplňujúcimi návrhmi zo spoločnej správy výborov (tlač 388a) a poslancov z rozpravy s účinnosťou od 1. januára 2004. Na základe pozmeňujúceho návrhu poslanca Jirku Malchárka bol oproti pôvodnému vládnemu návrhu zákona zmenený spôsob menovania a odvolávania prednostov krajských stavebných úradov a to tak, že ich menuje a odvoláva vláda na návrh rezortného ministra. Tým sa vytvára možnosť pre nežiadúce politické zásahy do procesu menovania a odvolávania, čím sa zásadne ohrozuje aj princíp profesionality štátnej správy.

Návrhom zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa v článku I upravuje spôsob menovania a odvolávania prednostov krajských stavebných úradov tak, aby boli menovaní príslušným rezortným ministrom na základe výberového konania, čím vracia zákon v tomto bode k pôvodnému zneniu vládneho návrhu.

Návrh zákona je v súlade s Ústavou Slovenskej republiky a zákonmi Slovenskej republiky, ako aj s medzinárodnými zmluvami, ktorými je Slovenská republika viazaná.

Vzhľadom na obsah doložky zlučiteľnosti nie je potrebná tabuľka zhody.

Realizácia navrhovanej právnej úpravy nemá žiadny dopad na rozpočet.

Doložka zlučiteľnosti

**návrhu zákona**

**s právom Európskych spoločenstiev a právom Európskej únie**

**1. Navrhovateľ právneho predpisu:**

Branislav Opaterný, Ivan Šimko

Poslanci Národnej rady Slovenskej republiky

**2. Názov návrhu právneho predpisu:**

Návrh zákona o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

1. **Záväzky Slovenskej republiky vo vzťahu k Európskym spoločenstvám a Európskej únii:**

Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení (asociačná dohoda), nepatrí medzi priority odporúčané v Príprave asociovaných krajín strednej a východnej Európy na integrácie do vnútorného trhu Únie ( Biela kniha ), nie je zaradený do Národného programu pre prijatie aquis communautaire

Slovenská republika nemá v danej oblasti žiadne negociačné požiadavky.

**4. Problematika návrhu právneho predpisu:**

1. je upravená v práve Európskych spoločenstiev: bezpredmetné
2. nie je upravená v práve Európskych spoločenstiev: bezpredmetné
3. je upravená v práve Európskej únie: bezpredmetné
4. nie je upravená v práve Európskej únie: bezpredmetné

**5. Stupeň zlučiteľnosti návrhu právneho predpisu s právom Európskych spoločenstiev a**

**právom Európskej únie:**

bezpredmetné.

**6. Gestor:**

Bezpredmetné

**7. Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie:**

Bez účasti expertov.

***Osobitná časť***

**K čl. I**

**K § 4**

Prednostu krajského stavebného úradu v záujme zvýšenia zodpovednosti a vplyvu štátu nad výkonom činností orgánov štátnej správy vymenúva a odvoláva minister výstavby a regionálneho rozvoja. Prednosta krajského stavebného úradu je odbornou funkciou a plní aj úlohy vedúceho služobného úradu.

**K čl. VI**

Účinnosť zákona sa navrhuje od 1. marca 2004.

Bratislava, 5. januára 2004

Branislav Opaterný v. r.

Poslanec Národnej rady Slovenskej republiky

Ivan Šimko, v. r.

Poslanec Národnej rady Slovenskej republiky